钦定古今图书集成/明伦汇编/氏族典/第621卷 > 《凌迪知万姓统谱》 > 斡勒忠
## 钦定古今图书集成/明伦汇编/氏族典/第621卷 > 《凌迪知万姓统谱》 > 斡勒忠

按《金史斡勒忠传》：“忠本名宋浦，盖州人也。习女直、契
丹字，历兵部、枢密院、尚书省令史，再转大理寺知法，
迁右三部司正。练达边事。尝奉命使北，归致马四千
馀匹，诏褒谕之。大定二十六年，为监察御史，转尚书
省都事。章宗立，迁尚书兵部员外郎，出为沧州刺史，
河东路提刑副使徒单移剌古举以自代，改滕州刺”
史。尝调发黄河船，数以稽期听赎。授北京副留守，入
为同签枢密院事，兼沂王傅。承安二年，拜武宁军节
度使致仕。泰和三年卒，年七十一。忠性敦悫，通法律，
以直自守，不交权贵，故时誉归之。